

# Aktivitetslederkurs barneidrett

**Vikåsen skole - Høsten 2013**

Sør-Trøndelag Idrettskrets, i samarbeid med Ranheim IL allidrett, arrangerer aktivitetslederkurs (16 timer) i Trondheim. Kurset går over tre kvelder á 4 timer, pluss 4 timer E-læring (selvstudium). Kurset er første del av idrettens trenerstige, og deltakerne får kursbevis.

Målet med kurset er å tilegne seg kunnskaper, holdninger og ferdigheter som gjør en i stand til å tilrettelegge og gjennomføre god og hensiktsmessig trening for barn. Kurset består av både **praktiske og teoretiske økter,** og det er kursdeltakerne selv som er utøverapparat. Kurset gir deg en god forståelse av det spesifikke med å trene barn, hvor tema som trenerrollen og barneidrettens verdier blir grundig behandlet. I tillegg får man massevis av idéer til leiker, stafetter, øvelser og aktiviteter som gir mestringsopplevelser og fremmer barns motoriske utvikling og bevegelsesglede!

**Målgruppe:**

Trenere og foreldre i allidrett/idrettsskoler, trenere i alle idretter som arbeider med barn 5-12 år, skole- og SFO-ansatte, andre interesserte

**Sted:** **Vikåsen skole**

**Tid: Tre onsdager fra kl 18-22:**

**4. september – 11. september – 18. september 2013**

**Innhold:** Hva er god barneidrett? Fokus på barneidrettens verdigrunnlag

Barns utvikling og læring - fysisk, motorisk, psykisk og sosialt

Hva kjennetegner en god barneidrettstrener? Fokus på trenerrollen, god organisering og tilrettelegging

Praktiske tips til barneidrettstreneren - mye nyttig å ta med seg videre

**Kursavgift**: **kr 700,-** pr deltaker, som inkluderer kursmateriell

**Kurslærer:** Marit Mauset, Sør-Trøndelag Idrettskrets

Still i **treningsklær** alle dager, også til å være ute i☺

Ta med mat og drikke, skrivesaker. Drikkeflaske til aktivitetene

**Påmelding og betaling via** [**www.minidrett.no**](http://www.minidrett.no) **eller til undertegnede**

**innen 24.august 2013. Oppgi navn, adresse, fødselsdato(6 siffer), e-post og idrettslag**

For spørsmål, ta kontakt med undertegnede.

Med hilsen

Sør-Trøndelag Idrettskrets

Maj Elin Svendahl**, mobil 419 00 107,** [**maj.elin.svendahl@idrettsforbundet.no**](mailto:maj.elin.svendahl@idrettsforbundet.no)